**Namų kino teatras: 5 filmai, kurie leis pasijusti, lyg patys dalyvautumėte veiksme**

**Vienas galingiausių įrankių kino filmų režisierių rankose neabejotinai yra spalvos. Jos gali ne tik padėti geriau atsiskleisti aktorių kuriamiems personažams, išryškinti net menkiausias detales, bet ir sukurti ypatingą nuotaiką. Tačiau, kad būtent toks vaizdas, kuris gimė režisieriaus galvoje, pasiektų vartotoją, priklauso ir nuo televizoriaus kokybės.**

Šiuolaikiniai technologijų gamintojai vartotojams siūlo televizorius su 4K (Ultra HD) ekranais, tačiau įprastinė televizija vis dar nėra pajėgi atskleisti geriausias įrenginio savybes. Tik pasirinkus tinkamą turinį žiūrėjimui, pamatysite tikrąją Ultra HD vaizdo kokybę. Tad ką daryti jei įsigyjote naujausią televizorių ir norite patikrinti jo vaizdo kokybę? Paruošėme 5 filmų sąrašą, kuris padės atskleisti naujo įrenginio išskirtinumą.

**„Kazino Royale“ – veiksmo trileris (2006)**

Norint išbandyti ką tik įsigytą televizorių, siūlome rinktis filmą apie legendinį agentą Džeimsą Bondą „Kazino Royale“. Nors tai ganėtinai senas filmas, vis tik jis ne ką prastesnis už dabar kuriamus. Pagrindinis herojus veiksmo scenose juda nepaprastai greitai, o žiūrint per senesnių modelių televizorius toks vaizdas gali tapti neryškus.

Žiūrint „Kazino Royale“ per „Ultra HD Blu-ray“ ir naujausius „QLED” televizorius vartotojai patirs visai kitus potyrius. Matomas vaizdas bus dar raiškesnis, o dėl pažangiausios ekrano kokybės, naujausi įrenginiai puikiai susidoros su judančiu vaizdu taip, kad ryškiai matysis netgi nuo veikėjų kūnų tykštantys maži prakaito lašeliai.

**„Gravitacija“ – mokslinė fantastika (2013)**

„Gravitacija“ laikomas vienu geriausių mokslinės fantastikos darbų, atskleidžiančių kosminės erdvės detales. Filmas gavo apdovanojimą už geriausius vaizdo efektus, todėl tai tikrai puikus pasirinkimas, norint išbandyti televizoriaus vaizdo kokybę. 4K vaizdo raiška turėtų puikiai susidoroti su juoda kosmine erdve, baltais kostiumais, kosminiais laivais.

Jei, pavyzdžiui, jūs namuose turite „Samsung QLED Q9F“ televizorių, tuomet tikrai pastebėsite, kad kosmose žvaigždės spindi skirtingu intensyvumu, o Žemė atrodo iš tiesų įspūdingai. Itin ryškų spalvų kontrastą tarp visų ekrane matomų vaizdų leidžia sukurti „Direct Full Array“ technologija, todėl televizorius atkuria itin tikrovišką vaizdo kokybę ir žiūrovui leidžia pasijusti taip, lyg jis pats dalyvautų veiksme.

**„Bėgantis skustuvo ašmenimis 2049“ – mokslinė fantastika (2017)**

Daugelis sutiktų, kad norit pajusti tikrąją naujo televizoriaus vaizdo kokybę, geriausia rinktis fantastinius filmus. „Bėgantis skustuvo ašmenimis 2049“ yra būtent tai, ko jums reikia. Filmas išskirtinis vaizduojamu futuristiniu pasauliu, miesto architektūra ir geltonu rūku.

Spalvų kontrastai tarp natūralios tamsos, nykstančios aplinkos ir neoninių žiburių, ryškių šviesų kuria neregėtą vaizdą ir neabejotinai įtraukia žiūrovą. Ypatingai televizoriaus Ultra HD vaizdo kokybė šiame filme atsiskleidžia per įspūdingus vaizdo efektus, kurių šiame kūrinyje tikrai netrūksta.

**„Loganas. Ernis“ – veiksmo drama (2017)**

Tiesa ta, kad ne visada reikia mūšio kosminėje erdvėje ar kriminalinio nusikaltimo didžiuliame dangoraižyje, kad filmas atskleistų geriausias „QLED“ televizoriaus savybes. „Loganas. Ernis“ yra niūrus veiksmo filmas, tačiau daugiausia veiksmo scenų vyksta saulės apšviestoje erdvėje.

Didžiausiu vaizdo kokybės išbandymu tampa filmo scenos, kuriose žydro dangaus ir baltų debesų fone juda juodais kostiumais vilkintys vyrai bei liejasi kraujas. Spalvų kontrastas ir ryškiai saulės apšviestos veiksmo scenos neabejotinai leis pamatyti, kam jūsų televizoriuje reikalinga moderniausia HDR technologija.

**„Deadpool 2“ – veiksmo komedija (2018)**

Bene įspūdingiausia šių metų sarkazmo ir veiksmo kombinacija susijungia viename filme „Deadpool 2“. Ši veiksmo komedija tikras išbandymas jūsų naujam televizoriui. Aukštos raiškos vaizdas būtinas tam, kad pamatytumėte filmo sceną, kai visas ekranas suliepsnoja ugnimi. Dėka dar labiau pažengusios „Quantum Dot“ technologijos, naujausi televizoriai gali rodyti tikslias spalvas ir pasiekti 100 proc. spalvų gamą, todėl patys įsitikinsite, kad kiekvieną liepsną ir skirtingas jos detales galima matyti aiškiai.

Taip pat nepaprastas vaizdo skaidrumas atsiskleidžia per sulėtintus vaizdus – spindintis raudonas kostiumas, dūžtantys stiklai, lekiančios kulkos tiesiai į žiūrovo akis jaudina dar labiau.

Siūlome įsiminti, kad televizoriaus nustatymai prekybos salėje ir jūsų namuose turėtų skirtis, todėl tik išpakavus naują įrenginį, pirmiausia jo nustatymus, tai yra apšvietimą, energijos taupymą, ryškumą, pakeiskite individualiai pritaikydami savo namų erdvei. Taip pat, patartina rinktis filmų režimą (angl. Cinema mode), paprastai jis užtikrina geriausią žiūrėjimo patirtį.